Diari Oficial de la Generalitat Valenciana


Sumari del DOGV 9801, del 04-03-2024 (2024/1630)

RESOLUCIÓ 14 de gener de 2024, de la Direcció General d'Urbanisme, Paisatge i Avaluació Ambiental, per la qual s'ordena la publicació de l'informe ambiental i territorial estratègic de Pla especial per a la instal·lació de depòsit d'aigua dessalada a Monte Pino, a Orgègia. Expedient 069/6689-CHI.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9801

Data del DOGV
:   04-03-2024

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2024/1630


Data del document
:   14-01-2024

Organisme emissor
:   Conselleria de Medi Ambient, Aigua, Infraestructures i Territori

Tipus de document
:   Resolució

Descriptors 

:   * Conselleria de Medi Ambient, Aigua, Infraestructures i Territori
    * impacte ambiental

RESOLUCIÓ 14 de gener de 2024, de la Direcció General d'Urbanisme, Paisatge i Avaluació Ambiental, per la qual s'ordena la publicació de l'informe ambiental i territorial estratègic de Pla especial per a la instal·lació de depòsit d'aigua dessalada a Monte Pino, a Orgègia. Expedient 069/1940-OMB. [2024/1630]  
D'acord amb l'article 53.7 del Decret legislatiu 1/2021, de 18 de juny, del Consell, d'aprovació del text refós de la Llei d'ordenació del territori, urbanisme i paisatge, que establix la publicació en el Diari Oficial de la Generalitat Valenciana de l'informe ambiental i territorial estratègic, resolc:  
  
Publicar en el Diari Oficial de la Generalitat Valenciana l'informe ambiental i territorial estratègic corresponent a l'expedient 069/7141-WKZ (Alacant).  
«Informe ambiental i territorial estratègic  
Tràmit: Avaluació ambiental del Pla especial per a la instal·lació de depòsit d'aigua dessalada a Monte Pino, a Orgègia.  
Promotor: Ajuntament d'Alacant.  
Autoritat substantiva: Comissió Territorial d'Urbanisme d'Alacant.  
  
Localització: terme municipal d'Alacant.  
Expedient: 069 - 2020 - EAE.  
La Comissió d'Avaluació Ambiental, en sessió del 30 de setembre de 2021, va adoptar el següent:  
Acord  
Vista la proposta d'informe ambiental i territorial estratègic del Pla especial per a la instal·lació de depòsit d'aigua dessalada a Monte Pino, a Orgègia, en els termes següents:  
En data 8 d'octubre de 2020, ha tingut entrada en el Servei d'Avaluació Ambiental Estratègica a través del Servei Territorial d'Urbanisme d'Alacant, la sol·licitud d'inici de l'avaluació ambiental i territorial estratègica del Pla especial de la instal·lació de depòsit d'aigua dessalada a Monte Pino, en el municipi d'Alacant.  
Per a la present proposta d'acord, els articles referits a la Llei 5/2014 s'entendran mutatis mutandis als corresponents en l'actual Decret legislatiu 1/2021, de 18 de juny, del Consell, d'aprovació del text refós de la Llei d'ordenació del territori, urbanisme i paisatge.  
  
A) Documentació presentada  
La sol·licitud d'inici, remesa pel Servei Territorial d'Urbanisme d'Alacant, s'acompanya d'un esborrany del pla especial, document inicial estratègic, estudi d'integració paisatgística i Decret del regidor delegat d'Urbanisme, amb els continguts de l'article 50.1 (procediment ordinari) de la llavors vigent Llei 5/2014, de 25 de juliol, d'ordenació del territori, urbanisme i paisatge, de la Comunitat Valenciana (LOTUP).  
  
B) Planejament vigent  
El planejament municipal vigent és el pla general que es va aprovar el 27 de març de 1987. Este pla no va ser sotmés a avaluació ambiental. Es va iniciar el procediment per a la seua revisió, però finalment es va desistir d'este l'any 2015.  
C) Descripció, objecte i justificació  
Les obres per a escometre serien la construcció d'un depòsit semienterrat d'aproximadament 20.000 m³, la canalització de 500 m de canonada Ø700 mm d'ompliment del depòsit i la canalització de 500 m de canonada Ø800 mm d'eixida per al repartiment. L'especial protecció de paratge que li atorga el Pla general d'Alacant impediria la seua ubicació.  
La parcel·la seleccionada en l'anàlisi de les alternatives és la parcel·la 46 del polígon 52 del municipi d'Alacant. Està classificada en el pla general vigent com a sòl no urbanitzable protegit, en la categoria de paratge, per la qual cosa l'especial protecció de paratge que li atorga el Pla general d'Alacant, segons justificació de l'Ajuntament, impediria la seua ubicació.  
El règim jurídic d'esta mena de sòl (128.340,78 m²) està recollit en l'article 48.3 de les normes urbanístiques del Pla general, i només es permeten els usos agropecuaris i forestals, d'oci i esplai, i les acampades.  
En l'informe electrònic de 05.11.2020 (DCON-2020/0299), dirigit per l'Ajuntament al Servei Territorial d'Urbanisme d'Alacant, a petició d'este, reproduïx les normes urbanístiques vigents de l'esmentat article del Pla general:  
«Els paratges són àrees naturals que, per les seues especials característiques d'emplaçament i accessibilitat, possibiliten activitats d'oci i esplai.  
Els usos admesos en els paratges són els agropecuaris i forestals, l'oci i esplai, i les acampades. Es prohibix l'ús de l'habitatge, excepte per a guarda de les instal·lacions.  
Les edificacions permeses, en les quals s'extremaran les característiques necessàries (composició, materials, colors, disposició i grandària de l'edificació, etc.) per a la seua integració en el paisatge, seran les que es relacionen amb els usos permesos (...).  
L'edificació no podrà ocupar més de l'1 % de la superfície de cada àrea qualificada de paratge.  
En el desenvolupament dels usos i les activitats admesos en esta mena de sòl, no es realitzaran moviments de terra que desfiguren el perfil del terreny, entenent-se per tals els que originen desnivells superiors a 1 m. Tampoc es podran realitzar tales d'arbratge».  
L'Ajuntament, en este informe de 5 de novembre 2020, justifica que amb esta requalificació l'àmbit del pla especial passa a tindre la mateixa qualificació que el sòl no urbanitzable confrontant del municipi, és a dir, sòl no urbanitzable comú rústic i que tot este sòl confrontarà amb sòl urbà de Mutxamel i amb el sòl urbà i sòl no urbanitzable protegit d'interés paisatgístic declarat recurs paisatgístic de Sant Joan d'Alacant, afectat per diferents infraestructures i antropitzat.  
  
D'altra banda, seguint l'argumentari justificatiu, l'Ajuntament assenyala que el PATFOR qualifica el sòl de sòl forestal ordinari, la qual cosa denota les característiques comunes del sòl malgrat la diferència de qualificació d'este en els plans generals dels tres municipis realitzats, amb la qual cosa, possiblement, el sòl no urbanitzable comú rústic és el que més s'assembla al sòl forestal ordinari.  
Segons justifica l'Ajuntament, no estan permesos, per tant, els usos d'infraestructures, per la qual cosa la instal·lació que es preveu executar no té compatibilitat urbanística amb el planejament.  
Com reflectixen les pàgines 60 i 61 de la memòria justificativa de l'esborrany del Pla especial, «L'objecte principal de la modificació proposada, analitzades les proteccions sectorials i l'estat actual de la zona, consistix a ajustar la qualificació a les característiques naturals reals suprimint la protecció de paratge i mantenint la classificació de sòl no urbanitzable.  
L'article 103 del pla general regula les condicions particulars dels serveis urbans, incloent entre estos les infraestructures d'aigua, sanejament, energia elèctrica, gas i telecomunicació.  
En conclusió, l'objecte principal del pla especial consistix en:  
eliminar la protecció de paratge i qualificar-lo de comú rústic (SNU/RU), de manera que s'atorga la qualificació de serveis urbans (S/U) al sòl ocupat per l'esmentada instal·lació que comprén una superfície de 4.195,72 m².  
Per tant, el pla especial té per objecte modificar la categoria del sòl, de manera que passe a no urbanitzable comú (comú rústic, en la terminologia del pla).  
És important remarcar, com així reflectix l'informe del Servei Territorial d'Urbanisme d'Alacant de 4 de desembre de 2020, que esta modificació no se circumscriu només a la parcel·la en la qual en concret se situarà el depòsit, parcel·la 46 del polígon 52, amb una superfície de 4.195,72 m², sinó a tot l'àmbit del sòl no urbanitzable de protecció «paratge», amb una superfície de 128.340,78 m².  
És a dir, el depòsit ocuparia un 0,33 % del total del terreny que es pretén modificar sumat a la superfície de les canonades de connexió amb el ramal, la superfície del qual, en estos moments, no ha sigut quantificada.  
Sobre este aspecte ens pronunciarem en l'apartat H, relacionat amb els efectes previsibles sobre el medi ambient, així com en l'estudi d'alternatives.  
Dins d'este, es preveu assignar a la parcel·la que albergarà la infraestructura una qualificació pròpia com a servei urbà (S/U). Es preveu, a més, la seua gestió mitjançant expropiació.  
La finalitat última que es pretén solucionar és garantir el subministrament d'aigua en els pics estivals en les zones de la platja de Sant Joan, la Condomina i l'Albufereta.  
L'apartat 3 del document inicial estratègic, pàgines 6 a 16, exposa una anàlisi de les alternatives que justificaria l'elecció de l'alternativa 1 proposada, després de comparar-la amb la resta d'alternatives analitzades.  
És important remarcar que els requisits previs que s'establixen per a l'anàlisi de les alternatives possibles venen en la pàgina 6/38 DIE i 3/18 de l'esborrany del pla especial.  
• Disposa d'una dimensió adequada.  
• Es troba per damunt de la cota 80 msnm.  
• Superfície relativament plana.  
• Es troba a menys de 500 metres de distància del punt d'entroncament amb les xarxes de distribució de la instal·lació dessalinitzadora d'aigua marina (IDAM).  
• És la ubicació per a la qual s'ha calculat el punt de funcionament dels equips de bombament de la IDAM.  
En este sentit, hem de destacar que els requisits previs i les alternatives només esmenten la superfície necessària del depòsit i no de la resta de superfície no ocupada per depòsit, excepte en els aspectes lineals referents a la longitud dels ramals i la seua futura adequació, també lineal, del traçat als perfils transversals i moviments (desforestació terraplé) per a la integració d'estes conduccions. És este traçat amb les seues canonades o elements accessoris els que resultarien incompatibles amb el planejament vigent.  
És en l'informe resposta de 05.11.2020, després d'una consulta del Servei Territorial d'Urbanisme d'Alacant dirigida a l'Ajuntament, on es tracta de justificar la necessitat del canvi de qualificació de tota la zona i la coherència urbanística territorial amb els municipis confrontants de tota la superfície de l'àmbit del pla especial i no sols l'ocupada pel depòsit.  
A manera de conclusió de les alternatives estudiades en la pàgina 16 del DIE, s'indica:  
«Es pot concloure que l'alternativa de la parcel·la situada a Monte Pino, a les llomes d'Orgègia, és la que complix amb la majoria d'exigències que la fan adequada per a la construcció del depòsit, excepte per la condició de qualificació urbanística del sòl que impossibilita la construcció. La resta d'alternatives presenten més inconvenients que dificulten l'execució d'un depòsit d'aproximadament 20.000 m³ per a emmagatzematge i distribució d'aigua de la IDAM ».  
Per tot això, es considera l'alternativa 1 la més adequada»  
A mode de resum, les alternatives estudiades venen en la taula de la pàgina 15 del DIE.  
El pla d'ubicació de les alternatives figura en la pàgina 5/38 del DIE:  
  
La imatge del terreny on es preveu situar el depòsit ve en la pàgina 6/38 del DIE:  
  
D) Document inicial estratègic  
En el document inicial estratègic presentat per l'Ajuntament es considera suficient la documentació per a l'emissió del present pronunciament ambiental.  
Després de realitzar una exposició del diagnòstic ambiental i territorial, conclou sobre els possibles efectes sobre el medi ambient i els elements estratègics del territori, i assenyala l'alternativa 1 presentada com la més adequada, des del punt de vista ambiental pel seu impacte baix i integració total.  
Ho acompanya de plànols d'alternatives, afeccions, sòl forestal PATFOR i infraestructura verda GVA i un annex.  
E) Consultes realitzades  
Per part de l'òrgan ambiental, la documentació aportada s'ha sotmés a consulta a les següents administracions afectades:  
  
Consulta Informe Administració pública consultada  
- 04.12.2020 Servei Territorial d'Urbanisme d'Alacant  
20.10.2020 30.09.2898 NB Política Territorial i Paisatge:  
Servei d'Infraestructura Verda i Paisatge  
21.10.2020 08.03.9439 OT Obres Públiques, Transport i Mobilitat Sostenible  
Servei de Planificació  
20.10.2020 22.01.2021 Sub. DG Medi Natural. DT d'Alacant. Demarcació Forestal d'Altea  
21.10.2020 23.10.2020 Direcció General de l'Aigua  
20.10.2020 - DG Indústria i Mines  
30.10.2020 - Unitat de Carreteres de l'Estat. Ministeri de Transports, Mobilitat i Agenda Urbana  
30.10.2020 26.02.2021 Confederació Hidrogràfica del Xúquer  
  
  
Nota: Els informes rebuts es poden consultar en la pàgina web  
https://mediambient.gva.es/va/web/evaluacion-ambiental/seguiment-d-expedients-d-avaluacio-ambiental-estrategica una vegada s'emeta este IATE.  
Com hem avançat en l'apartat de justificació de la proposta de l'Ajuntament responent a consulta realitzada el 6 d'octubre de 2020 pel Servei Territorial d'Urbanisme d'Alacant (DCON 2020/0299), l'Ajuntament d'Alacant remet informe contestació de 5 de novembre 2020, en què tracta de justificar dues qüestions:  
- La documentació aportada conté la justificació suficient sobre la necessitat de modificar les determinacions urbanístiques de la parcel·la en la qual es preveu l'execució de la infraestructura; però no respecte de la resta de l'àmbit del sòl no urbanitzable de protecció afectat per la proposta.  
- No s'ha analitzat la compatibilitat de la proposta amb el planejament vigent en els dos municipis amb els quals fita l'àmbit.  
F) Identificació dels possibles efectes sobre el medi ambient.  
De les consultes efectuades a les administracions públiques afectades a les quals es referixen els articles 48.d i 51.1 de la LOTUP, indiquem els aspectes següents.  
- Urbanisme.  
Com s'ha indicat en l'apartat anterior, el 12 de desembre de 2020, el Servei Territorial d'Urbanisme d'Alacant emet un informe en el qual accepta la justificació d'afectació de tota la superfície del pla especial proposat, aspecte que serà analitzat en l'apartat H d'este informe.  
  
- Sòl forestal / Vies pecuàries / Espais naturals protegits  
L'informe de 22.01.2021 de la Demarcació Forestal d'Altea (Alacant) conclou que les actuacions projectades afecten terreny forestal ordinari segons el Pla d'acció territorial forestal (PATFOR) de la Comunitat Valenciana, aprovat pel Decret 58/2013, de 3 de maig, del Consell, i que no es preveu que s'hi produïsquen afeccions mediambientals significatives.  
No afecta ni vies pecuàries ni espais naturals protegits.  
- Afecció a carreteres.  
Només en les actuacions futures que es desenvoluparan, particularment les conduccions, tindran afecció sobre les carreteres. No serà així per al depòsit.  
Respecte a les vies de comunicació autonòmica, CV 821 (Generalitat) i CV 818 (Diputació Alacant), l'informe del Servei de Planificació conclou que «no troba inconvenient a la construcció de l'esmentat depòsit referent a infraestructures públiques autonòmiques i planificació viària, de manera que l'actuació proposada és compatible quant a les competències d'este servei. Respecte al clavament de la canonada sota la CV-821 en les proximitats del barranc de Juncaret, haurà de ser autoritzada pel Servei Territorial d'Obres Públiques d'Alacant i executada amb els condicionants que eixe servei establisca.  
  
S'ha de sol·licitar un informe al Ministeri de Foment, titular de la carretera A-70, sobre les afeccions a la xarxa de la seua titularitat.»  
Així mateix, haurà de sol·licitar-se un informe previ per part de la Unitat de Carreteres de la Diputació d'Alacant.  
- Infraestructura verda i paisatge.  
La modificació plantejada, com que suposa el canvi de qualificació d'un sòl protegit, comportarà una incidència en el paisatge, atés que modificarà la zonificació i regulació de l'àmbit i, per tant, paràmetres rellevants per a la configuració del mateix paisatge.  
Per això, s'haurà de dotar el sòl no urbanitzable rústic comú, resultat de la modificació, d'una regulació d'usos adequada al caràcter del paisatge de l'entorn, que permeta preservar el valor de la unitat de paisatge i compatibilitzar futures actuacions en esta.  
L'informe de 30.09.2021 indica que «es considera necessari redelimitar l'àmbit proposat per al Pla especial, per a la qual cosa es reduirà el canvi de qualificació a la superfície estrictament necessària per a la implantació del depòsit d'aigua, amb una superfície aproximada de 4.195 m², i conservar la qualificació vigent de sòl de protecció especial paratge (SNU/P), per a la superfície no ocupada pel depòsit esmentat. Qualsevol actuació relacionada amb la implantació d'este equipament, que es realitze en la resta de la unitat de paisatge, haurà de preservar el caràcter i el valor paisatgístic d'esta».  
- Confederació Hidrogràfica del Xúquer: llits i recursos hídrics.  
La Confederació Hidrogràfica del Xúquer, el 23 d'octubre de 2020, ha emés un informe en el qual indica:  
«En el document inicial estratègic, en la pàgina 29 figura:  
S'identifiquen i delimiten els llits que hi ha en l'entorn de l'àmbit d'actuació, en què destaca la presència de la rambla del Juncaret, sobre la qual seran aplicables les disposicions de l'Rdl 1/2001, de 2 de juliol, pel qual s'aprova el text refós de la Llei d'aigües i el Reial decret 9/2008, d'11 de gener, pel qual es modifica el Reglament de domini públic hidràulic, aprovat pel Reial decret 849/1986, d'11 d'abril. Després de consultar la distància existent entre la zona d'actuació i el barranc del Juncaret, 307 m aproximadament, concloem que l'àmbit d'estudi queda fora de la zona d'afecció d'este ».  
  
Es remet als principis rectors de Reial decret legislatiu 1/2001, de 20 de juliol, pel qual s'aprova el text refós de la Llei d'aigües, i a les competències que la legislació vigent atribuïx a l'Estat en relació amb el domini públic hidràulic.  
Conclou que, en particular, haurà de ser compatible amb el Pla hidrològic nacional, amb el Pla hidrològic de la demarcació hidrogràfica del Xúquer i amb el Pla de gestió del risc d'inundació de la demarcació hidrogràfica del Xúquer.  
G) Consideracions jurídiques  
L'avaluació ambiental estratègica és l'instrument de prevenció, establit en la Directiva 2001/42/CE, del Parlament Europeu i del Consell, de 27 de juny, per a la integració dels aspectes ambientals en la presa de decisions de plans i programes públics. Esta directiva s'incorpora al dret intern espanyol mitjançant la Llei 21/2013, de 9 de desembre, d'avaluació ambiental, i al dret autonòmic mitjançant la Llei 5/2014, de 25 de juliol, d'ordenació del territori, urbanisme i paisatge de la Comunitat Valenciana (LOTUP), derogada pel Decret legislatiu 1/2021, de 18 de juny, del Consell, d'aprovació del text refós de la Llei d'ordenació del territori, urbanisme i paisatge.  
  
El Reial decret legislatiu 7/2015, de 30 d'octubre, pel qual s'aprova el text refós de la Llei de sòl i rehabilitació urbana, establix en l'article 22 que els instruments d'ordenació territorial i urbanística estan sotmesos a avaluació ambiental de conformitat amb el que preveu la legislació d'avaluació ambiental.  
H. Valoració ambiental d'acord amb els criteris de l'annex VIII de la LOTUP  
1. Per les característiques dels plans i els programes:  
Per la informació aportada per l'ajuntament promotor, no es pot deduir que la modificació puntual plantejada establirà el marc per a projectes sotmesos a avaluació d'impacte ambiental, sempre que la capacitat del depòsit d'aigua dessalada no excedisca i els condicionants de futurs projectes no excedisquen el que disposen els annexos I i II de la Llei 21/2013, de 9 de desembre, d'avaluació ambiental, i que en principi no semblen excedir (20.000 - 25.000 m³).  
No té incidència en el model territorial per l'escàs àmbit del Pla especial sobre el terme municipal.  
Respecte al model territorial aprovat, hem d'observar el canvi de qualificació de tota la superfície (128.340,78 m²) d'este sòl des de protegit-paratge a no urbanitzable comú, sempre que no canvie la seua condició legal de sòl forestal, així definit per l'article 2 de la Llei 3/1993, de 9 de desembre, forestal de la Comunitat Valenciana.  
  
En este sentit, hem de recordar el que disposa l'esmentat article de la Llei forestal valenciana:  
Article 2-Llei 3/1993:  
A l'efecte de la present llei, són forests o terrenys forestals totes les superfícies cobertes d'espècies arbòries, arbustives, de matoll o herbàcies, d'origen natural o procedents de sembra o plantació, que complisquen o puguen complir funcions ecològiques, de protecció, de producció, de paisatge o recreatives. Igualment, es consideraran forests o terrenys forestals:  
a) Els enclavaments forestals en terrenys agrícoles.  
b) Els terrenys que, fins i tot no reunint els requisits assenyalats anteriorment, queden adscrits a la finalitat de la seua transformació futura en forestal, en aplicació de les previsions que conté esta o altres lleis i els plans aprovats en execució d'estes.  
c) Els terrenys erms i aquells en els quals l'activitat agrària haja sigut abandonada per un termini superior a deu anys, que estiguen situats en els límits de les muntanyes o terrenys forestals, o que, sense estar-ho, hagen adquirit durant este període signes inequívocs del seu estat forestal, o siguen susceptibles de destí forestal.  
d) Les pistes i els camins forestals.  
En este sentit, el PATFOR (Pla d'acció territorial forestal) qualifica el sòl de sòl forestal d'ús comú i que, com indica l'Ajuntament, la nova qualificació de l'excés de terreny no ocupat estrictament pel depòsit continuaria amb eixa determinació.  
No obstant això, hem d'advertir que, com indica l'article 23.3 del Decret PATFOR,  
«És terreny forestal ordinari tot el sòl forestal no considerat terreny forestal estratègic. Esta consideració no pressuposa l'absència de valors ambientals, culturals o paisatgístics en estos terrenys».  
  
Per tant, a tota l'àrea sol·licitada d'«excés» (128.340,78 m² menys 4.195,72 m²) no ocupada estrictament pel futur depòsit (4.195,72 m²), a priori, no se li pot desmeréixer la seua manca de valors ambientals.  
  
En este sentit, hem de considerar que estos terrenys se situen en l'ambient del semiàrid espanyol, en el qual la potencial (la vegetació possible futura) per a estes zones ja es correspondria amb la vegetació real i no necessàriament ha de coincidir amb formacions arbrades o fins i tot arbustives, i no per això evidenciar degradació en les etapes de successió vegetal cap a un òptim climàcic, quan és molt probable que l'estat herbaci actual en el qual hi ha espartars amb predominança de Stipa tenacissima ja siguen formacions vegetals pròximes al seu òptim successional, en funció de la seua disponibilitat de sòl, i que, per tant, la seua existència i protecció mereix reconeixement.  
  
La importància d'estes formacions és reconeguda com una important comunitat científica botànica atés el caràcter protector d'esta mena d'estrat herbaci per la seua contribució a: - millorar el sòl; - facilitar l'establiment d'altres espècies; - millorar la infiltració d'aigua en les seues bases en sòls erosionats o degradats; - funcionar com a formacions forestals dominants en el sud-est ibèric, entre altres.  
En el seu moment, les normes urbanístiques del Pla general van qualificar l'àrea proposada de no urbana protegida-paratge i, a la vista de la documentació, no s'han evidenciat motius suficients per al canvi de qualificació en tot el terreny proposat, és a dir i tal com s'ha indicat, l'excés als 4.195,72 m² necessaris pel depòsit. De fet, com també s'ha indicat anteriorment, l'estudi d'alternatives (les cinc) presentades per l'Ajuntament s'ha basat pràcticament en exclusiva a solucionar els requeriments tècnics i hidràulics per a la ubicació del depòsit, fonamentalment, cota sobre el nivell de la mar per a la ubicació d'eixos 4.195,72 m² necessaris i traçat posterior de les canonades en connexió amb ramals principals, és a dir, un traçat i necessitat lineal i no areal en la totalitat de la superfície sol·licitada. Els moviments de terreny propis dels traçats de les canonades anirien davall del camí i integrats en el paisatge, per la qual cosa tampoc apreciem motius perquè la seua ocupació sobre terreny en el paratge requerisca el canvi de qualificació urbanística que argumenta l'Ajuntament.  
  
És important incidir en el fet que el motiu d'origen que pretén solucionar la sol·licitud de modificació mitjançant el Pla especial és la possible ubicació d'un depòsit i les seues canonades accessòries i no una adequació territorial amb la resta de municipis confrontants, com així sembla ser argumentat en l'informe de 5 de novembre (a petició del Servei Territorial d'Urbanisme d'Alacant) de manera que, per a resoldre la problemàtica d'origen amb el canvi de qualificació de la parcel·la d'eixos 4.195,72 m² sobre els 128.340,78 m² (aproximadament el 0,33 % del total) als efectes ambientals no tindria efectes significatius.  
Recordem que, segons exposa l'Ajuntament, les normes urbanístiques vigents del planejament (art. 48.3):  
«L'edificació no podrà ocupar més de l'1 % de la superfície de cada àrea qualificada de paratge.  
En el desenvolupament dels usos i les activitats admesos en esta mena de sòl, no es realitzaran moviments de terra que desfiguren el perfil del terreny, entenent-se per tals els que originen desnivells superiors a 1 m. Tampoc es podran realitzar tales d'arbratge».  
Per a la ubicació del depòsit i les canonades accessòries, no estan justificats eixos desnivells superiors a 1 metre, sempre que l'obra quede integrada paisatgísticament en el terreny. No es requerix fer tales en l'arbratge, perquè este està absent, però sense que esta situació d'absència d'arbratge en absolut faça desmeréixer els seus valors mediambientals tal com hem indicat.  
En canvi, en la resta (el 99,67 % restant) no es veu justificat el seu canvi en la qualificació actual i no es considera justificat eixe canvi.  
  
2. Per les característiques dels efectes i de l'àrea probablement afectada:  
En l'àmbit espacial, el sòl forestal comú del PATFOR el podem apreciar com una unitat ambiental més global, que manté una continuïtat espacial inserida o enclavada en un ambient altament antropitzat en la confluència de tres termes municipals, en què esta és la unitat ambiental més global, a escala supramunicipal, com un espai que ha experimentat una desprotecció amb el canvi de qualificació urbanística, de protegit a comú, que no és la realment sol·licitada ni argumentada en l'expedient.  
  
Esta imatge més global i que ara mereix reconeixement, es reflectix en la cartografia temàtica presentada per l'Ajuntament i oferida des del visor cartogràfic.  
  
  
Com hem indicat, l'actuació concreta d'ubicació del depòsit i les canonades de connexió es localitzaria en un entorn ja antropitzat, com així podem observar en les fotografies aportades per a eixa ubicació, i insistim que concreta els aproximats 4.000 m² de depòsit i les seues canonades, que anirien integrades sobre el que en aparença és un camí, aspecte que es desenvoluparia en un posterior projecte d'execució.  
D'altra banda, observant un model d'elevació de terreny, l'àrea ocupa la zona més elevada de l'entorn (per requeriment essencial tècnic i hidràulic), l'ocupació d'eixe 0,33 % de terreny, amb la seua corresponent integració paisatgística pròpia de l'obra civil posterior, quedaria encara més garantida amb el manteniment com a paratge de tot l'entorn (99,67 %) restant i la desprotecció del qual, per a este expedient, no veiem necessària per les raons argumentades en este apartat.  
  
Els usos previstos pel planejament vigent per al sòl no urbanitzable comú proposat en l'article 47 del Pla general indica que:  
  
1. El sòl no urbanitzable comú és aquell que, fins i tot no considerant-se susceptible d'especial protecció per mancar d'elements naturals de rellevància significativa, constituïx el suport natural d'activitats agropecuàries i d'altres activitats que, per les característiques especials que tenen, requerixen la implantació en el medi rural.  
2. El sòl rústic té com a ús predominant l'agropecuari i el seu destí primordial és el manteniment del medi rural.  
Els actes d'ús i aprofitament que seran autoritzats per l'Ajuntament mitjançant l'atorgament de la corresponent llicència municipal, previs els informes o les autoritzacions legalment exigibles, emesos per les conselleries competents per raó de la matèria, i amb les condicions assenyalades per aquelles, són els següents:  
a) Construccions i instal·lacions agrícoles, ramaderes, cinegètiques o forestals.  
b) Habitatge aïllat i familiar.  
c) Habitatge rural vinculat a explotació agrícola.  
d) Assentaments rurals-històrics.  
La relació directa amb l'ús agropecuari haurà de ser objecte de justificació expressa, per la qual cosa, com a requisit previ a l'atorgament de llicència, s'acreditarà fefaentment, mitjançant la documentació necessària, la titularitat del sol·licitant, l'activitat agrícola o pecuària que s'implantarà i la vinculació funcional entre l'edificació o instal·lació que es pretenga construir i l'explotació agropecuària corresponent. Este caràcter de vinculació de l'edificació a un ús agropecuari serà condició bàsica per a la concessió de la llicència.  
L'incompliment d'eixa condició determinarà la caducitat de la llicència concedida.  
La Generalitat Valenciana intervindrà en l'autorització d'usos i aprofitaments, dins dels límits i en les condicions que establix la Llei 10/2004, del sòl no urbanitzable, mitjançant la seua declaració d'interés comunitari prèvia a la llicència municipal, en els supòsits següents:  
  
a) Explotació de pedreres, extracció d'àrids i de terres o recursos geològics, miners o hidrològics, i generació d'energia renovable.  
  
b) Activitats industrials, productives i terciàries o de serveis.  
En qualsevol cas, serà aplicable la disposició transitòria segona de la Llei 10/2004, referent a la permanència de les prescripcions dels plans urbanístics municipals, per la qual cosa els paràmetres d'edificabilitat són els que regulen els punts següents d'este article.  
  
4. En el sòl rústic s'autoritzen les instal·lacions de generació d'energia renovable.  
5. Com a excepció, a part del que s'ha expressat en els apartats anteriors, s'admeten en sòl no urbanitzable rústic amb façana a carreteres de la xarxa de l'Estat o de les xarxes, bàsica i local, de la Comunitat Valenciana, estacions de servei i usos complementaris d'estes: tallers de reparació de vehicles, bars, hostals i restaurants; s'admeten, així mateix, instal·lacions per a serveis de socors i seguretat.  
  
Com podem observar, el planejament permetria un important ventall d'usos futurs en la nova classificació que se sol·licita respecte a la situació actual vigent com a sòl no urbanitzable d'especial protecció «paratge».  
Art. 48.3 del Pla general: Els paratges són àrees naturals que, per les seues especials característiques d'emplaçament i accessibilitat, possibiliten activitats d'oci i esplai.  
Els usos admesos en els paratges són els agropecuaris i forestals, l'oci i esplai, i les acampades. Es prohibix l'ús d'habitatge, excepte per a guarda de les instal·lacions.  
Els usos admesos en els paratges són els agropecuaris i forestals, l'oci i esplai, i les acampades.  
Les edificacions permeses, en les quals s'extremaran les característiques necessàries (composició, materials, colors, disposició i grandària de l'edificació, etc.) per a la seua integració en el paisatge, seran les relacionades amb els usos permesos.  
En tot cas es requerirà, prèviament a la llicència municipal, l'autorització de la Comissió Provincial d'Urbanisme a través del procediment que establix l'article 44 del Reglament de gestió urbanística. L'edificació no podrà ocupar en cap cas més de l'1 % de la superfície de cada àrea qualificada de paratge.  
En el desenvolupament dels usos i les activitats admesos en esta mena de sòl, no es realitzaran moviments de terra que desfiguren el perfil del terreny, entenent-se per tals els que originen desnivells superiors a 1,00 m. Tampoc es podran realitzar tales d'arbratge.  
  
Imatge aportada en l'esborrany del Pla especial. Plànol I.1. Es representa polígon inscrit de l'espai que ocuparà el depòsit.  
  
Àrea afectada aproximada en un model digital del terreny en el qual s'aprecia l'elevació sobre l'entorn.  
I) Proposta d'acord  
En relació amb el pla especial proposat, atesa l'anàlisi i valoració realitzada, consultada la cartografia temàtica de la Conselleria, els antecedents existents i tenint en compte els informes de les administracions públiques afectades, es resol:  
La consideració de la parcel·la assignada a la ubicació del depòsit, parcel·la 46 del polígon 52, com a sòl rústic (SNU/RU) i se li atorga la qualificació de serveis urbans (S/U), i els traçats lineals de les canonades necessàries, integrades en el paisatge conforme al projecte que es desenvoluparà a l'efecte, d'acord amb els criteris de l'annex VIII recollits en l'apartat anterior, no presenten efectes significatius negatius sobre el medi ambient, per la qual cosa s'emet l'Informe ambiental i territorial estratègic (IATE) respecte a estes; cas en què l'Ajuntament (òrgan promotor) podrà continuar la tramitació de l'expedient, respecte a estes modificacions, pel procediment simplificat i amb les consideracions següents:  
1. Es considera ambientalment compatible la nova qualificació SNU/RU - SU, però només al sòl ocupat pel futur depòsit amb la superfície aproximada de 4.195 m² formulada en la sol·licitud.  
Respecte a la resta de l'àrea, es considera ambientalment viable afegir com a ús compatible en els sòls qualificats de «paratge» dins de la classificació de sòl no urbanitzable de protecció, article 48.3 del planejament, el traçat de canonades accessòries d'instal·lacions d'aigua seguint amb caràcter preferent el traçat de camins existents.  
D'esta manera, no es permet el canvi de qualificació de tota la parcel·la no afectada pel depòsit; tot això, atenent l'obertura o amplitud de possibilitats que el planejament municipal permetria per al sòl no urbanitzable comú rústic proposat en observar les diferències entre la qualificació vigent, com a sòl de protecció especial paratge (SNU/P), a sòl no urbanitzable comú rústic (SNU/RU) per a la superfície no ocupada pel depòsit d'aigua.  
2. El Pla especial haurà d'atendre les determinacions que recull l'informe de 30.09.2021 del Servei d'Infraestructura Verda i Paisatge, i sol·licitar un nou informe que incloga, si és el cas, les determinacions que s'hi indiquen.  
3. Abans de l'aprovació definitiva, s'haurà de comptar amb l'informe de conformitat per part de la unitat de carreteres de la Diputació d'Alacant, així com, en atenció a l'informe del Servei de Planificació de la D. G. d'Obres Públiques, Transport i Mobilitat Sostenible respecte al clavament de la canonada davall de la CV-821 en les proximitats del barranc de Juncaret, haurà de ser autoritzada pel Servei Territorial d'Obres Públiques d'Alacant i executada amb els condicionants que eixe servei establisca.  
4. S'ha de sol·licitar un informe al Ministeri de Foment, titular de la carretera A-70, sobre les afeccions a la xarxa de la seua titularitat.  
Segons establix l'article 51.7 de la LOTUP (llei vigent en el moment de la sol·licitud), l'informe ambiental i territorial estratègic perdrà la seua vigència i cessarà en la producció dels efectes que li són propis si, una vegada publicat en el Diari Oficial de la Generalitat Valenciana, no s'ha procedit a l'aprovació del pla en el termini màxim de quatre anys des de la seua publicació. En este cas, el promotor haurà d'iniciar novament el procediment d'avaluació ambiental i territorial estratègica simplificada de la modificació.  
Òrgan competent  
La Comissió d'Avaluació Ambiental és l'òrgan competent per a emetre l'informe ambiental i territorial estratègic a què es referix l'article 53.2.b del Decret legislatiu llei 1/2021, de 18 de juny, del Consell, d'aprovació del text refós de la Llei d'ordenació del territori, urbanisme i paisatge, de conformitat amb el que disposa l'article 3.2 del Decret 230/2015, de 4 de desembre, del Consell, pel qual s'aprova el Reglament de l'òrgan ambiental de la Generalitat a l'efecte d'avaluació ambiental estratègica (plans i programes).  
A la vista de tot el que s'ha exposat, la Comissió d'Avaluació Ambiental acorda: emetre un informe ambiental i territorial estratègic favorable en el procediment simplificat d'avaluació ambiental i territorial estratègica del Pla especial per a la instal·lació de depòsit d'aigua dessalada a Monte Pino, a Orgègia, per considerar que no té efectes significatius en el medi ambient, amb el compliment de les determinacions que s'inclouen en l'informe esmentat.  
Notificar als interessats que contra la present resolució, com que no és un acte definitiu en via administrativa, no es pot interposar cap recurs, fet que no és un inconvenient perquè puguen utilitzar-se els mitjans de defensa que en el seu dret estimen pertinents.  
La qual cosa notifique perquè se'n tinga coneixement i als efectes oportuns.  
Cosa que se certifica amb anterioritat a l'aprovació de l'acta corresponent i a reserva dels termes precisos que se'n deriven, tal com ho autoritza l'article 18.2 de la Llei 40/2015, d'1 d'octubre, de règim jurídic del sector públic.  
València, 19 d'octubre de 2021. El secretari de la Comissió d'Avaluació Ambiental: José del Valle Arocas.»  
  
València, 14 de gener de 2024.- El director general d'Urbanisme, Paisatge i Avaluació Ambiental: Miguel Ángel Ivorra Devesa.